b'\n_START_ARTICLE_\nArchiCAD\n_START_PARAGRAPH_\nArchiCAD je AEC/CAD programski paket v osnovi narejen posebej za projektiranje na podro\xc4\x8dje arhitekture. _NEWLINE_Razvoj programa se je za\xc4\x8del 1982 za Apple Macintosh ra\xc4\x8dunalnike, kjer je kmalu postal popularen. Priznano mu je prvenstvo kot prvemu CAD orodju na osebnem ra\xc4\x8dunalniku, ki je lahko izdelal tako 2D kot 3D risbe. Danes ga uporablja za projektiranje ve\xc4\x8d kot 150.000 arhitektov po vsem svetu._NEWLINE_ArchiCAD omogo\xc4\x8da uporabniku delo s parametri\xc4\x8dnimi objekti, med uporabniki ve\xc4\x8dkrat imenovanimi kar \xc2\xbbpametnimi\xc2\xab\xc2\xa0objekti. To ga je razlikovalo od risarskega pristopa drugih CAD programov, ki so se pojavili v 80ih letih, skupaj z AutoCADom podjetja Autodesk. ArchiCAD uporabniku omogo\xc4\x8da oblikovanje \xc2\xbbVirtualne zgradbe\xc2\xab\xc2\xa0z virtualnimi objekti, kot so zidovi, plo\xc5\xa1\xc4\x8de, okna in vrata ter notranja oprema. Skupaj s programom uporabnik dobi veliko knji\xc5\xbenico parametri\xc4\x8dnih objektov._NEWLINE_Uporabniki lahko zgradbo na zaslonu oblikujejo tako v 2D kot v 3D prikazu. Dvorazse\xc5\xbene risbe lahko kadarkoli izvozimo iz programa, ne glede na to, da se model zgradbe vedno shranjuje v treh dimenzijah. Tlorisi, prerezi in fasade so le delni prikaz trirazse\xc5\xbenega modela in se neprestano sproti osve\xc5\xbeujejo. Detaljne risbe imajo za osnovo pove\xc4\x8dan izsek modela, z dodanimi 2D elementi._NEWLINE_Zadnja verzija programa (2018) je ArchiCAD 22._NEWLINE_Izvoz datotek je omogo\xc4\x8den v IFC, DWG, DXF in SketchUp in druge formate. Graphisoft je aktiven \xc4\x8dlan organizacije IAI (International Alliance for Interoperability), ki ureja standard IFC za izmenjavo 3D podatkov med arhitekturnimi in in\xc5\xbeinerskimi CAD programi.'